Doi pacienți în stare critică, transferați de la Suceava la București cu un avion SMURD. Misiunea a fost o premieră pentru România
Ziua de joi, 9 mai, a adus o premieră în domeniul transportului de pacienți în stare critică din România. Inspectoratul General de Aviație al MAI a anunțat că a îndeplinit cu succes o astfel de misiune cu ajutorul unei aeronave SMURD Bombardier Learjet 75. Avionul SMURD a fost solicitat pentru transferul a doi grav răniți, de la Suceava la București.